2ನೇ ಮಹಡಿಯಿಂದ ಆಯತಪ್ಪಿ ಬಿದ್ದ 84ರ ವೃದ್ಧ-ಜೀವ ಉಳಿಸಿತು ಜಾಹಿರಾತು ಫಲಕ

ಬೀಜಿಂಗ್: 86 ವರ್ಷದ ವೃದ್ಧರೊಬ್ರು ಆಯತಪ್ಪಿ ಎರಡನೇ ಮಹಡಿಯಿಂದ ಬಿದ್ದು, ಕಟ್ಟಡದ ಮುಂಭಾಗಕ್ಕೆ ಹಾಕಿದ್ದ ಜಾಹಿರಾತು ಫಲಕದಿಂದಾಗಿ ಬದುಕುಳಿದಿರುವ ಘಟನೆ ಚೀನಾದ ತೈಹುವಿನ ಆ್ಯಂಕಿಂಗ್ ಸಿಟಿಯಲ್ಲಿ ನಡೆದಿದೆ.

ವೃದ್ಧ 2ನೇ ಮಹಡಿಯಿಂದ ಬಿದ್ದ ತಕ್ಷಣ ಮುಂಭಾಗದಲ್ಲಿ ಜಾಹಿರಾತು ಫಲಕ ಮತ್ತು ಕಟ್ಟಡದ ನಡುವೆ ಸಿಲುಕಿಕೊಂಡಿದ್ದಾರೆ. ವೃದ್ಧ ವ್ಯಕ್ತಿ ಸಿಲುಕಿಕೊಂಡಿದ್ದನ್ನು ನೋಡಿದ ಸ್ಥಳೀಯರು ಮೇಲಕ್ಕೆ ಎಳೆದುಕೊಳ್ಳುವ ಪ್ರಯತ್ನ ಮಾಡಿದ್ದಾರೆ. ಆದರೆ ಕಟ್ಟಡ ಮತ್ತು ಜಾಹಿರಾತಿನ ಬೋರ್ಡ್ ನ ಇಕ್ಕಾಟದ ಸ್ಥಳದಲ್ಲಿ ಸಿಲುಕಿದ್ದರಿಂದ ಮೇಲೆತ್ತಲು ಸಾಧ್ಯವಾಗಿಲ್ಲ.

ವೃದ್ಧರನ್ನು ಮೇಲೆತ್ತಲು ಸಾಧ್ಯವಾಗದೇ ಇದ್ದಾಗ ಸ್ಥಳೀಯರು ಅಗ್ನಿ ಶಾಮಕದಳದ ಸಿಬ್ಬಂದಿಗೆ ವಿಷಯ ತಿಳಿಸಿದ್ದಾರೆ. ವಿಷಯ ತಿಳಿದು ಸ್ಥಳಕ್ಕಾಗಮಿಸಿದ ಅಗ್ನಿಶಾಮಕ ಸಿಬ್ಬಂದಿ ಎತ್ತರವಾದ ಏಣಿಯ ಸಹಾಯದಿಂದ ವೃದ್ಧರನ್ನು ರಕ್ಷಿಸಿದ್ದಾರೆ. ವೃದ್ಧ ಜಾಹಿರಾರು ಬೋರ್ಡ್ ನ ಅಲ್ಯೂಮಿನಿಯಂ ನ ಸರಳುಗಳ ಮಧ್ಯೆ ಸಿಕ್ಕಿದ್ರಿಂದ ರಕ್ಷಣಾ ಕಾರ್ಯ ವಿಳಂಬವಾಯಿತು.

ಈ ಎಲ್ಲ ದೃಶ್ಯಗಳು ಸಿಸಿಟಿವಿಯಲ್ಲಿ ಸೆರೆಯಾಗಿವೆ. ಇತ್ತೀಚೆಗೆ ಮೂರನೇ ಮಹಡಿಯಿಂದ ಮಗು ಆಯತಪ್ಪಿ ಬಿದ್ದಿತ್ತು. ಈ ವೇಳೆ ಸ್ಥಳೀಯ ವ್ಯಕ್ತಿಯೊಬ್ಬರು ತಮ್ಮ ಪ್ರಾಣವನ್ನೇ ಪಣಕ್ಕಿಟ್ಟು ಮಗುವನ್ನು ರಕ್ಷಣೆ ಮಾಡಿದ್ದರು.